Για μια σίτα πλισέ με ερπύστρια ή κορδόνι, οι πιο δημοφιλείς επιλογές πανιού είναι: Πανί αλουμινίου, πολυεστερικό πτυχωτό πανί και πανί pet screen.
Ανάλογα με το είδος σίτας που επιλέγεις, αλλά και το είδος κουφώματος, μπορείς να επιλέξεις και το ανάλογο πανί σίτας για τις σίτες πλισέ.
1. Πανί αλουμινίου για σίτες φυσαρμόνικα
Το πανί σίτας αλουμινίου είναι αρκετά ανθεκτικό. Είναι σχεδιασμένο για να αντέχει στις εισβολές των τρωκτικών, ενώ μπορεί να διατηρηθεί αναλλοίωτο για χρόνια. Μπορεί να χρησιμοποιηθεί για σίτα πλισέ με ερπύστρια, σίτες με τελάρο και άλλα είδη.
2. Πολυεστερικό πτυχωτό πανί
Το πανί αυτό είναι εξειδικευμένο, για χρήση σε σίτες πλισέ. Είναι άκαυστο και διαθέτει μεγάλη ανθεκτικότητα στις καταπονήσεις, καθώς κατασκευάζεται από ενισχυμένο πολυεστερικό υλικό. Οι έμπειροι επαγγελματίες το προτιμούν για σίτα πλισέ με ερπύστρια ή κορδόνι.
3. Πανί σίτας pet screen
Σε περίπτωση που έχεις κατοικίδιο, αυτή η λύση είναι για σένα. Συχνά, τα κατοικίδια προκαλούν ζημιές στις σίτες, στην προσπάθειά τους να μπουν ή να βγουν από το σπίτι. Το πρόβλημα αυτό ήρθαν να λύσουν τα πανιά για σίτες pet screen.
Τα πανιά αυτά παρουσιάζουν τεράστια αντοχή στα γδαρσίματα, ενώ παράλληλα είναι σχεδιασμένα με τέτοιο τρόπο, ώστε να μην τα τραυματίζουν. Παρουσιάζουν μεγάλη αντοχή και μπορούν να χρησιμοποιηθούν για πολλά είδη σίτας στα παράθυρα και τις μπαλκονόπορτες.